Proprietarul Mega Image a finalizat achiziția Profi. Tranzacția ar urma să adauge circa 3 mld. euro în vânzări pentru Ahold Delhaize
Grupul olandezo-belgian Ahold Delhaize, proprietarul Mega Image și Shop&Go, a finalizat achiziția retailerului român Profi Rom Food de la fondul de investiții MidEuropa. Tranzacția, în valoare de 1,3 miliarde de euro, va dubla numărul de magazine ale companiei pe piața locală, unde operează în prezent aproape 1.000 de unități sub brandul Mega Image.